Komission asetus (EY) N:o 491/95, annettu 3 päivänä maaliskuuta 1995, asetusten (ETY) N:o 3600/92 ja (EY) N:o 933/94 muuttamisesta, erityisesti siltä osin kuin on kyse Itävallan, Suomen ja Ruotsin nimettyjen viranomaisten ja tuottajien liittymisestä kasvinsuojelutuotteiden markkinoille saattamisesta annetun neuvoston direktiivin 91/414/ETY 8 artiklan 2 kohdassa tarkoitetun työohjelman ensimmäisen vaiheen toteuttamiseen



Virallinen lehti nro L 049 , 04/03/1995 s. 0050 - 0052



KOMISSION ASETUS (EY) N:o 491/95, annettu 3 päivänä maaliskuuta 1995, asetusten (ETY) N:o 3600/92 ja (EY) N:o 933/94 muuttamisesta, erityisesti siltä osin kuin on kyse Itävallan, Suomen ja Ruotsin nimettyjen viranomaisten ja tuottajien liittymisestä kasvinsuojelutuotteiden markkinoille saattamisesta annetun neuvoston direktiivin 91/414/ETY 8 artiklan 2 kohdassa tarkoitetun työohjelman ensimmäisen vaiheen toteuttamiseen EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1), sellaisena kuin se on viimeksi muutettuna komission direktiivillä 97/79/EY (2), ja erityisesti sen 8 artiklan 2 kohdan, ottaa huomioon kasvinsuojeluaineiden markkinoille saattamisesta annetun neuvoston direktiivin 91/414/ETY 8 artiklan 2 kohdassa tarkoitetun työohjelman ensimmäisen vaiheen täytäntöönpanoa koskevista yksityiskohtaisista säännöistä 11 päivänä joulukuuta 1992 annetun komission asetuksen (ETY) N:o 3600/92 (3), ja erityisesti sen 5 artiklan 2 ja 5 kohdan, sekä katsoo, että Itävallan, Suomen ja Ruotsin Euroopan yhteisöön liittymisen johdosta on syntynyt epätasapainoa jäsenvaltioiden vastuussa antaa kertomus niiden 89 tehoaineen osalta, jotka sisältyvät kaksi vuotta direktiivin 91/414/ETY tiedoksi antamisen jälkeen markkinoilla olevien tehoaineiden uudelleenarviointia käsittelevän työohjelman ensimmäiseen vaiheeseen; tällaisessa tilanteessa tehoaineet on jaettava uudelleen, sen vuoksi kasvinsuojeluaineiden tehoaineiden luettelon vahvistamisesta ja esittelijöinä toimivien jäsenvaltioiden nimeämisestä asetuksen (ETY) N:o 3600/92 soveltamiseksi 27 päivänä huhtikuuta 1994 annetun komission asetuksen (EY) N:o 933/94 (4) liitettä I ja III olisi muutettava, uudelleen jaettavien aineiden määrä on rajoitettava vähimpään tarpeelliseen määrään, jotta vastuut jakautuisivat tasaisesti viidentoista jäsenvaltion kesken, uudelleen jaettaessa on kuitenkin otettava huomioon myös se, että ominaisuuksiltaan samanlaiset aineet kuuluisivat saman jäsenvaltion arvioitaviksi; on myös otettava huomioon tarve varmistaa, että uudelleen jakamisen jälkeenkin kutakin ainetta tutkii sellainen kertomuksen antajaksi nimetty jäsenvaltio, joka on antanut luvan aineen käyttöön, on myös otettava huomioon tiettyjen jäsenvaltioiden antamat tiedot siitä, että ne ovat jo edenneet pitkälle tiettyjen tehoaineiden arvion valmistelussa, mainittujen vaatimusten noudattamiseksi on tarpeen yhden aineen jakaminen uudelleen jäsenvaltioiden kesken, jotka kuuluivat yhteisöön 31 päivänä joulukuuta 1994, muille kertomuksen antaville jäsenvaltioille uudelleen jaettujen tehoaineiden ilmoittajille on taattava asiakirjojen jättämiselle säädettyä määräpäivää koskeva joustavuus siinä tapauksessa, että ilmoittaja voi perustellusti osoittaa uudelleen jakamisen aiheuttaneen sen, että asiakirjojen jättäminen uudelle kertomuksen antavalle jäsenvaltiolle on myöhästynyt, on tarpeen säätää, että alkuperäisen kertomuksen antavan jäsenvaltion on toimitettava kaikki kyseisestä tehoaineesta kertomuksen antavana jäsenvaltiona toimiessaan saamansa kirjeenvaihto ja tiedot uudelle kertomuksen antajaksi nimetylle jäsenvaltiolle, tuottajille (eli valmistajat ja yhteisön ulkopuolella tuotettujen aineiden tuojat), joilla on pysyvä toimipaikka jonkin liittyneen jäsenvaltion alueella, on annettava mahdollisuus itse osallistua ohjelmaan; tämä mahdollisuus ei kuitenkaan saisi vaikuttaa työohjelman alkuperäiseen aikatauluun, ilmoittajien osallistuminen työohjelmaan on pitkän tähtäimen hanke, joka edellyttää täsmällisempiä säännöksiä sellaisia tapauksia varten, joissa ilmoittaja päättää vetäytyä hankkeesta tai siirtää osallisuutensa toiselle tuottajalle; tällainen siirto voi kiinnostaa erityisesti liittyneiden jäsenvaltioiden tuottajia, joiden piti alunperin osallistua hankkeeseen sellaisen ilmoittajan välityksellä, jolla oli pysyvä toimipaikka jossakin 12 jäsenvaltiossa ennen liittymistä, ja tässä asetuksessa säädetyt toimenpiteet ovat pysyvän kasvinsuojelukomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 3600/92 seuraavasti: 1. Lisätään 4 artiklaan 1 a kohta seuraavasti: "1a. Sen estämättä, mitä 1 kohdassa säädetään, tuottajat, joilla on pysyvä toimipaikka Itävallassa, Suomessa tai Ruotsissa, voivat tehdä ilmoituksensa komissiolle viimeistään 30 päivänä huhtikuuta 1995." 2. Muutetaan 5 artikla seuraavasti: a) Lisätään 5 kohtaan alakohta seuraavasti: "Jos muu jäsenvaltio nimetään kertomuksen antavaksi jäsenvaltioksi, alkuperäisen jäsenvaltion on ilmoitettava tästä asianomaisille ilmoittajille, ja toimitettava uudeksi kertomuksen antajaksi nimetylle jäsenvaltiolle kaikki kyseistä tehoainetta koskeva kirjeenvaihto ja tiedot, jotka alkuperäinen jäsenvaltio on saanut toimiessaan kertomuksen antavana jäsenvaltiona." b) Lisätään kohta seuraavasti: "6. Kun ilmoittaja päättää lopettaa osallistumisensa työohjelmaan tietyn tehoaineen osalta, ilmoittajan on tiedotettava tästä kertomuksen antavalle jäsenvaltiolle, komissiolle ja muille kyseisen aineen ilmoittajille, kun ilmoittaja sopii toisen tuottajan kanssa, että tämä osallistuu työohjelmaan jatkossa ilmoittajan sijasta tämän asetuksen mukaisesti, ilmoittajan ja mainitun toisen tuottajan on ilmoitettava kertomuksen antavalle jäsenvaltiolle ja komissiolle asiasta yhteisellä selityksellä, josta ilmenee sopimus siitä, että mainittu toinen tuottaja tulee alkuperäisen ilmoittajan sijaan 6-8 artiklassa säädettyjen ilmoittajan velvoitteiden täyttämisen osalta; niiden on varmistettava, että muille kyseisen aineen ilmoittajille ilmoitetaan asiasta." 3. Korvataan 6 artiklan 5 kohdan ensimmäinen luetelmakohta seuraavasti: "- myönnetään uutta määräaikaa 2 ja 3 kohdan vaatimusten mukaisen asiakirjan jättämiselle; uusi määräaika myönnetään ainostaan, jos käy ilmi, että myöhästyminen johtuu yhteisten asiakirjojen jättämiseen liittyvistä vaikeuksista tai lisätyöstä, joka aiheutuu toisen jäsenvaltion nimeämisestä kertomuksen antajaksi 5 artiklan 5 kohdan mukaisesti tai ylivoimaisesta esteestä." 4. Lisätään 7 artiklan 1 kohdan a alakohtaan seuraava: "4 artiklan 1 kohdan a alakohdassa tarkoitettujen ilmoittajien esittämät asiakirjat eivät kuitenkaan vaikuta tutkimisjärjestykseen;" 2 artikla Muutetaan asetus (EY) N:o 933/94 seuraavasti: 1. Muutetaan seuraavien liitteessä I olevassa sarakkeessa A mainittujen tehoaineiden osalta kertomuksen antavat jäsenvaltiot seuraavan taulukon sarakkeen B mukaisesti: >TAULUKON PAIKKA> 2. Lisätään liitteeseen III seuraava: ITÄVALTA Bundesministerium für Land- und Forstwirtschaft p. a. Bundesamt und Forschungszentrum für Landwirtschaft Trunnerstraße 5 A-1020 Wien SUOMI Kasvintuotannon tarkastuskeskus Torjunta-aineiden toimiala PL 42 FIN-00501 Helsinki RUOTSI Kemikalieinspektionen PO Box 1384 S-171 27 Solna 3 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 3 päivänä maaliskuuta 1995. Komission puolesta Franz FISCHLER Komission jäsen (1) EYVL N:o L 230, 19.8.1991, s. 1 (2) EYVL N:o L 354, 31.12.1994, s. 16 (3) EYVL N:o L 366, 15.12.1992, s. 10 (4) EYVL N:o L 107, 28.4.1994, s. 8